Det dobbeltsprogede byskilt i Haderslev er i nat blevet revet op af ukendte gerningsmænd.

På skiltet står der ikke kun Haderslev, men også Hadersleben.

Skiltet har været meget omdiskuteret, og i nat blev det altså fjernet af hærværksmænd.

Det var Svend Nikolajsen fra Haderslev, der opdagede skiltet i morges. Han så skiltet i sin baghave.

- Jeg var ved at få kaffen galt i halsen, da jeg så, at skiltet stod op ad vores mur i haven, siger han.

Forventet med hærværk

De personer, der har fjernet skiltet, har kun gået nogle få meter over vejen og så stillet skiltet op ad muren i Svend Nikolajsens baghave.

- Jeg vil sige, at det var som forventet. Med al den ballade der har været om det skilt, så synes jeg ikke, at det er så overraskende. Men jeg havde da ikke lige regnet med, at de ville stille det i min baghave, siger Svend Nicolajsen.

Og han er klar i mælet om skiltets fremtid.